**NÁVRH**

**Všeobecne záväzné nariadenie obce Dvorníky č. 2/2016 zo dňa ..........,**

**ktorým sa vyhlasuje záväzná časť „Územného plánu obce Dvorníky – Zmeny a doplnky č. 1“**

Obec Dvorníky podľa § 27 ods. 3 zák. č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov

**vydáva toto všeobecne záväzné nariadenie:**

**§ 1**

1. Vyhlasuje sa záväzná časť „Územného plánu obce Dvorníky - Zmeny a doplnky č. 1“. Priestorové vymedzenie zmien a doplnkov je znázornené v samostatnom výkrese **č. 02: Komplexný návrh priestorového a funkčného usporiadania územia, M 1: 5000.**
2. Základné zásady usporiadania územia a limity jeho využitia určené v záväzných regulatívoch funkčného a priestorového usporiadania územia a vymedzenie verejnoprospešných stavieb sú záväznou časťou „Územného plánu obce Dvorníky - Zmeny a doplnky č. 1“, a sú uvedené v textovej časti územného plánu ako kapitola **č. B: Záväzná časť** a sú neoddeliteľnou prílohou č. 1 tohto VZN.
3. Záväzné regulatívy funkčného a priestorového usporiadania územia a limity jeho využitia, plochy pre verejnoprospešné stavby sú vymedzené v samostatnom výkrese **č. 02: Komplexný návrh priestorového a funkčného usporiadania územia, M 1: 5000,** „Územného plánu obce Dvorníky - Zmeny a doplnky č. 1“, a sú neoddeliteľnou prílohou č. 2 tohto VZN.

**§ 2**

Dokumentácia schváleného „Územného plánu obce Dvorníky - Zmeny a doplnky č. 1“ je uložená a možno do nej nahliadnuť na Okresnom úrade Trnava, odbore výstavby a bytovej politiky, na Spoločnom obecnom úrade Hlohovec a na Obecnom úrade v Dvorníkoch.

**§ 3**

Toto nariadenie nadobúda účinnosť dňa ..........

Vyvesené dňa: 23. 11. 2016

Zvesené dňa: .........................